ପୁଣି ପୁରୀରେ ଦିନ ଦିପହରେ ଯୁବକଙ୍କୁ ପୋଡି ହତ୍ୟା! ୫ ଦିନ ତଳେ ଡାକ୍ତଙ୍କ ପତ୍ନୀଙ୍କୁ ହୋଇଥିଲା ହତ୍ୟା - Prameya News7\nପୁଣି ପୁରୀରେ ଦିନ ଦିପହରେ ଯୁବକଙ୍କୁ ପୋଡି ହତ୍ୟା! ୫ ଦିନ ତଳେ ଡାକ୍ତଙ୍କ ପତ୍ନୀଙ୍କୁ ହୋଇଥିଲା ହତ୍ୟା\n22/12/2018 at 8:04 PM\nପୁରୀ୨୨|୧୨ଃ ୨ ଦିନ ନ ବିତୁଣୁ ପୁରୀ ସହରରେ ପୁଣି ଏକ ଅଭାବନୀୟ ଘଟଣା। ରେଡ଼କ୍ରସ ରୋଡ଼୍ ପୋଲିସ ଉଚ୍ଚ ବିଦ୍ୟାଳୟ ପାର୍ଶ୍ୱ କ୍ୟାବିନ୍ ପଛପଟୁ ଏକ ଦଗ୍ଧ ମୃତଦେହ ଉଦ୍ଧାର କରାଯାଇଛି। ଖବର ପାଇ କୁମ୍ଭାରପଡ଼ା ଥାନା ପୋଲିସ ଘଟଣାସ୍ଥଳରେ ପହଞ୍ଚି ତଦନ୍ତ ଆରମ୍ଭ କରିଥିବା ବେଳେ ମୃତକଙ୍କ ପରିଚୟ ମିଳିନାହିଁ।\nଅପରାହ୍ନ ଗୋଟାଏ। ସହରରେ ପ୍ରଚାରିତ ହେଲା ପୋଲିସ ହାଇସ୍କୁଲ ନିକଟରେ ଜଣେ ଯୁବକଙ୍କୁ ପୋଡ଼ି ମାରିଦିଆଯାଇଛି। ଧିରେ ଧିରେ ସେଠାରେ ଲୋକଙ୍କ ପ୍ରବଳ ଗହଳି ଲାଗିଥିଲା। ସ୍କୁଲକୁ ଲାଗି ରେଡ଼କ୍ରସ୍ ରୋଡ଼ ବଡ଼ନାଳ ପାଖରେ ଏକ କ୍ୟାବିନ୍ ପଛପାର୍ଶ୍ୱରୁ ଦଗ୍ଧ ମୃତଦେହ ପଡ଼ିଥିଲା। ମୁହଁ ମାଡ଼ି ପଡ଼ିଥିବା ଶରୀରର ପ୍ରାୟ ୭୦ ପ୍ରତିଶତ ପୋଡ଼ିଯାଇଥିଲା। ଯୁବକକୁ କେହି ପୋଡ଼ି ମାରିଦେଇଛି କି ମାନସିକ ସନ୍ତୁଳନ ହରାଇ ସେ ନିଜେ ନିଆଁ ଲଗାଇ ଆତ୍ମହତ୍ୟା କରିଛନ୍ତି ତାହା ସ୍ପଷ୍ଟ ହୋଇନାହିଁ।\nତେବେ ମୃତକଙ୍କ ପରିଚୟ ମିଳିନଥିବା ବେଳେ ସ୍ଥାନୀୟ ଯୁବକ ତଥା ପ୍ରତ୍ୟକ୍ଷଦର୍ଶୀଙ୍କ କହିବାନୁଯାୟୀ ଚିତ୍କାର ଶୁଣି ସେମାନେ ସେଠାକୁ ଆସିବା ବେଳକୁ ସେ ମୁହଁ ପୋତି ଟଳି ପଡ଼ିଥିଲେ। ତୁରନ୍ତ ସେମାନେ ଆମ୍ୱୁଲାନ୍ସ ଓ ପୋଲିସକୁ ଖବର ଦେଇଥିଲେ।\nପିସିଆର ଭ୍ୟାନ୍ ସହ ଘଟଣାସ୍ଥଳରେ କୁମ୍ଭାରପଡ଼ା ଥାନା ପୋଲିସ ପହଞ୍ଚି ତଦନ୍ତ ଆରମ୍ଭ କରିଛନ୍ତି। ତେବେ କେଉଁ ପରିସ୍ଥିତିରେ ଏଭଳି ଘଟଣା ଘଟିଲା ତାହା ତଦନ୍ତ ପରେ ସ୍ପଷ୍ଟ ହେବ ବୋଲି ପୋଲିସ କହିଛି।\nଗତ ୧୭ ତାରିଖରେ ରେଳବାଇ ଡ଼ାକ୍ତର ସଂଜୀବ କୁମାର ସାହୁଙ୍କ ପତ୍ନୀ ସୁଜାତା ସାହୁଙ୍କୁ ଅତି ଜଘନ୍ୟ ଭାବେ ହତ୍ୟ କରାଯାଇଥିଲା। ଘଟଣାକୁ ୫ ଦିନ ବିତିଯାଇଥିଲେ ମଧ୍ୟ ପୋଲିସ ରହସ୍ୟ ଖୋଜିବାରେ ନାକେଦମ୍ ହୋଇପଡ଼ିଛି। ପୁଣିଥରେ ଯୁବକଙ୍କ ଦଗ୍ଧ ମୃତଦେହ ମିଳିବା ପୋଲିସ ପାଇଁ ମୁଣ୍ତବ୍ୟଥାର କାରଣ ପାଲଟିଛି।\nମିଲର ନେଉନି ଧାନ, ଦୁଃଖ ବୁଝୁନି ପ୍ରଶାସନ : ରାଜରାସ୍ତାରେ ଚାଷୀଙ୍କ ଆନ୍ଦୋଳନ\nବଲୁଚିସ୍ତାନ ଚେକ୍ ପୋଷ୍ଟ ଉପରେ ଆତଙ୍କୀ ହମଲା, ୧୦ ସୈନିକଙ୍କ ମୃତ୍ୟୁ\nମୁକେଶ ଅମ୍ବାନୀଙ୍କୁ ପଛରେ ପକାଇଲେ ଗୌତମ ଆଦାନୀ, ଦେଶର ସବୁଠାରୁ ଧନୀ ବ୍ୟକ୍ତିର ଆଖ୍ୟା ଅର୍ଜନ କଲେ ଆଦାନୀ\nଦେଶ- ବିଦେଶ (36,856)
